text: Fyrværkeri ødelægger historisk gård
  22 december 2010 kl. 14.44
  Det var sandsynligvis fyrværkeri som ved midnat lagde en bevaringsværdig firelænget gård i Torsted ved Horsens i ruiner.
  
  Pollitiets undersøgelser tyder på, at branden er antændt af fyrværkeri. Der er vidner, som har oplevet, at der er blevet skudt af i området ved Torsted Alle - og der er fundet spor af  fyrværkeri på fortovet i nærheden, oplyse rMorten Daugaard, Sydøstjyllands Politi, Horsens.
  
  Stuehus reddet
  Branden udviklede sig meget hurtigt i de stråtækte bygninger. Kun stuehuset blev reddet ved en massiv indsats fra brandvæsenet - som i øvrigt bor tæt ved brandstedet. 
  De tre længer bruges i dag til opbevaring.
  
  Hund gøede
  Beboerne blev varskoet, da familiens hund gøede. De kikkede ud - og samtidig forsvandt al strøm på ejendommen. Men da havde ilden godt fat i de stråtækte tage. 
  Samtidig var der i bygningen materiale til tagdækning, som ilden kunne få fat på.
  
  Bevaringsværdig
  Politiets teknikere har haft svært ved at opklare, hvor ilden er brudt ud. Beboerne har haft problemer med rudeknusninger i den længe, som ligger tæt på fortovet. Derfor kan der være tale om, at fyrværkeri er affyret ind i bygningen. 
  Sydøstjyllands Politi er interesserede i at høre fra vidner, som kan bidrage til opklaringen.
  